**Helyi foglalkoztatás-fejlesztés** (távoktatás)

**Záróvizsga tételek**

**2014/15**

1. Hogyan értelmezhető egy település / kistérség fejlettsége és versenyképessége, valamint hogyan befolyásolják azokat az alábbi tényezők és folyamatok:
   1. demográfiai folyamatok
   2. gazdasági globalizáció
   3. kultúra
   4. urbanizációs trendek
   5. demokrácia?
2. Értelmezze a területi folyamatokba való beavatkozás alábbi szegmenseit:
   1. területi fejlődés és területi fejlettség, ezek sajátosságai és mutatói
   2. a területi folyamatokba való beavatkozás indokoltsága és fokozatai
   3. a területi politikák általános céljai és fő pillérei
   4. a helyi fejlesztés fogalma és alapelvei
   5. a helyi fejlesztés alapstratégiái!
3. Mutassa be a munkaerőpiac, azon belül a helyi munkaerőpiac működését és az annak befolyásolására törekvő politikák súlypontjainak időbeni változását az alábbiak szerint:
   1. az eleve nem tökéletes munkaerőpiac értelmezése, szegmentált munkaerőpiaci elméletek
   2. munkaerőpiaci egyenlőtlenségek, azok indikátorai
   3. helyi munkaerőpiac, annak keresleti és kínálati oldala, szereplői
   4. a foglalkoztatáspolitika értelmezése, helye a közpolitikák rendszerében
   5. a munkaerőpiaci egyensúly krónikus megbomlásának kezelésére hivatott eszközök és azok preferáltságának időbeni változása!
4. Melyek az európai és a hazai területi politikák aktuális fő célkitűzései és eszközei:
   1. a Területi Agenda, a CARP és az INTERREG céljai, prioritásai
   2. az OFTFK és a Partnerségi Megállapodás terület- és vidékfejlesztési céljai és prioritásai
   3. a terület- és vidékfejlesztéshez kapcsolódó nemzetközi pénzügyi alapok és programok
   4. a Széchenyi 2020 területi és vidékfejlesztési operatív programjaiban, valamint Magyarország-Szlovákia Határon Átnyúló Együttműködési Operatív Programban 2014-20-ra megjelenő fő fejlesztési irányok
   5. a LEADER program jellemzői?
5. Melyek az európai és a hazai foglalkoztatási politika aktuális fő célkitűzései, eszközei és intézményei:
   1. a Lisszaboni Stratégia és az Európa 2020 stratégia foglalkoztatási vonatkozású céljai
   2. az OFTFK és a Partnerségi Megállapodás foglalkoztatási céljai és prioritásai
   3. Az EU foglalkoztatás-fejlesztéshez kapcsolódó pénzügyi alapjai és programjai
   4. a Széchenyi 2020 helyi foglalkoztatás-fejlesztést segítő programjai és intézkedései
   5. a foglalkoztatáspolitika hazai intézményrendszere?
6. Ismertesse a helyi foglalkoztatási partnerség létrehozásakor és működtetésében használható technikákat:
   1. tervezés helyzetértékelési eszközei
   2. tervezés stratégiaalkotási eszközei
   3. team-építési eszközök
   4. kommunikációs eszközök
   5. forrásszerzés eszközei!
7. Milyen közösségi fejlesztési eszközökkel befolyásolhatjuk:
   1. vállalkozások le, ill. megtelepedését (telephelyek)
   2. a helyi / térségi piacépítést
   3. helyi életkörülmények (köz- és piaci szolgáltatások) javítását
   4. a lakóhelyi szegregáció oldását
   5. a környezeti fenntarthatóságot?
8. Mutassa be a helyi foglalkoztatás-fejlesztési folyamat projekt-ciklus menedzsment szerint értelmezett lépéseit és az egyes lépésekben megoldandó feladatokat!
9. Hogyan összegezhetők a megismert helyi foglalkoztatási kezdeményezések és jó gyakorlatok tapasztalatai:
   1. nemzetközi viszonylatban
   2. határ menti kezdeményezésekben
   3. vidékfejlesztési akciókban
   4. közfoglalkoztatási programokban
   5. társadalmi gazdaságban?
10. Értékelje a kiadott esettanulmányt az alábbi szempontok szerint:
    1. minta jellege
    2. probléma
    3. megoldás
    4. eredmények
    5. következtetések!